G20 ekonomi gadang

Kelompok Duo Puluah atau disabuuik jo G20 (bahaso Inggirih: Group of Twenty) adolah kalompok nan tadiri 19 negara jo Spanyol sabagai tamu tetap jo parekonomian gadang di dunia ditambuah jo ciek organisasi antarpamarentah jo supranasional yaitunyo Uni Eropa. Sacaro resmi G20 dinamoan The Group of Twenty (G20) Finance Ministers and Bank Governors atau kalompok duo puluah Menteri Kauangan jo Gubenur Bank Sentral. Kalompok iko dibantuak taun 1999 sabagai forum antar pamarentah nan sacaro sistematis mahimpun kakuatan-kakuatan ekonomi maju jo bakambang untuak bamufakaik jo isu-isu pantiang parekonomian dunia. Partamuan partamo G20 balangsuang di Berlin, 15-16 Desember 1999 jo tuan rumah menteri keuangan Jerman jo Kanada.

Lata Balakang mulonyo dibantuak forum iko dek karano tajadinyo Krisis Kauangan 1998 jo pandapek nan timbua di forum G7 manganai kurang efektifnyo patamuan jikok indak malibekan kakuatan-kakuatan ekonomi lain supayo kaputusan-kaputusan nan dibuek punyo pangaruah nan labiah gadang jo mangakomodasi kapantiangan nan barangkali indak takakok dek kalompok ketek itu. Kalompok iko mahimpun hampia 90% produk nasional bruto (PNB, GNP) dunia, 80% total padagangan dunia jo duo par tigo panduduak dunia.

Sabagai forum ekonomi, G20 labiah banyak manjadi ajang konsultasi jo karajo samo manganai sistem moneter internasional. tadapek patamuan nan taratur untuak mangkasji, maninjau, jo mandorong diskusi di antaro negara industri maju jo nan sadang bakambang takamuko manganai kabijakan-kabijakan nan mangarah pado stabilitas kauangan internasional jo mancari jalan untuak mamacah masalah nan indak dapek diatasi dek ciek negara tatantu sajo.

Anggota 
G-20 indak punyo staf tetap. Kursi katua diputa diantaro anggota-anggotanyo nan dipagang dek Troika nan baranggotaan tigo anggota: katua taun bajalan, katua taun lalu, jo katua taun barikuik. Sistem iko dipiliah untuak manjamin kabalangsuangan kagiatanjo pangelolaan. Katua taun bajalan mambukak sekretariat indak tetap nan bukak hanyo salamo maso tugasnyo.

Sabagian gadang anggota adolah negara-negara jo Kasaimbangan Kamampuan Babalanjo (PPP) tagadang jo saketek modifikasi. Belanda, Polandia, jo Spanyol, nan tamasuak big 20, diwakili dek Uni Eropa, Iran jo Taiwan indak disaratoan. Thailand juo indak disaratoan, walaupun posisinyo di ateh Afrika Selatan.

Pamimpin

Patamuan 
Konfrensi Tingkek Tinggi (KTT) G-20 diadoan untuak marespon krisis finansial 2007-2009 jo sabagai tanggapan tahadok anggapan bahwa negara bakambang indak cukuik dilibekan dalam diskusi jo pangaturan inti ekonomi global. KTT G-20 tingkek kapalo negara atau kapalo pamarentahan disalanggaroan sabagai tambahan Patamuan Menteri Kauangan jo Gubenur Bank Sentral G-20 nan tetap adoan untuak mampasiapan KTT jo manerapkan kaputusannyo. Sasudah KTT partamo di Washington, D.C. pado 2008, pamimpin G-20 batamu duo kali dalam sataun di London jo Pittsburgh pado 2009, Toronto jo Seoul pado 2010.

Mulai 2011, katiko Prancis ka manjadi katua jo tuan rumah G-20, KTT hanyo akan diadoan sakali dalam sataun. Meksiko ka manjadi katua jo tuan rumah pado 2012.

Patamuan ka 17 nan tajadi di Nusa Dua Convention Center, akan mangusuang Recover Together, Recover Stronger nan juo akan mangecek manganai dunia sasudah Pandemi Covid-19 sarato babagai krisis nan tajadi paska Invasi Ukraina dek Rusia pado Februari 2022 lalu.

KTT kepala pemerintahan

Catatan

Rujuakan